  Майя Бывальцева Кылосбур тодосъя кандидатлы, Удмурт кун университетысь профессорлы Роза Яшиналы 85 арес тырмиз. Солы сӥзьыса, УдГУ-лэн дышетонъя но тодосъя В. А. Журавлёв нимо лыдӟетъюртыстыз шаертодон, йӧскалык но финн-угор литературая ёзэт «Вань сюлэм шунытсэ — дышетонлы» адӟытон дасяз. Ивортодэтъя «Удмуртия» агентстволы со сярысь вераз лыдӟетъюртысь секторлэн кивалтӥсез Ирина Семёнова. Адӟытонэ Роза Яшиналэн 20 валтӥсь ужъёсыз пыризы. Со сяна, пӧртэм изданиосын потэм статьяосыныз лыдметэн тодматскыны луонлык вань. «Со 20 основной ужъёс пӧлы пыртэмын солэн пӧртэм удысъёсын яркыт ужъёсыз, озьы ик ачиз сярысь публикациос. Берыктэм ужъёсыз поттэмын, поттэмын солэн аслаз кылбуръёсыз, поттэмын учебно-методической изданиосыз, школаослы сӥзем, шуом, удмурт кылъя учебник поттэмын. Собере удмурт гожъясьёслы сыӵе учебно-методической альбомъёсыз поттэмын, со трос гожъясьёсъя озьы школаослы дасяз вал. Собере лингвистикая, литературоведениея ужъёсыз», — вераз Ирина Семёнова. Солэн кылъёсызъя, ӝажыос вылысь адӟыны луэ удмурт кылосбур понна туж дуно луись ужъёссэ но. Асьмелэн лябгес мыно стилистикаез эскерон ужпумъёс. Со бере нокыӵе но нимаз изданиос ӧвӧл потэмын стилистикая, нош солэн одӥгез сыӵе яркыт ужез «Удмурт стилистикая очеркъёс» нимаське, именно художественной текстъёс вылын возьматэ со, котькуд текстлэн аспӧртэмлыко стилез шуыса, кызьы стиль юрттэ авторской позициез усьтыны Ирина СемёноваОзьы ик Ирина Семёнова нимысьтыз пусйиз Роза Яшиналэсь гожъясьёс сярысь альбомъёссэ. Профессор троссэ со гожъясьёсты, кылбурчиосты туж умой тодэ вал, соин ик бичетъёс тунсыкоесь пӧрмизы. Лыдӟетъюртын ужасьлэн кылъёсызъя, «сыӵе альбомъёс дасян али сыӵе яркыт уг мыны ни». Удмурт кун университетлэн лыдӟетъюртаз адӟытон 8-тӥ тулыспалозь ужалоз. Роза Яшиналы сӥзем адӟытон Фото: Учебно-научная библиотека УдГУ © http://lib.udsu.ru/ Тегъёс: Дышетон УдГУ Ижкар Литература Удмуртия удмурткыл гожъясьёс  